**Natječaj za izbor i imenovanje ravnatelja/ice škole**

Na temelju članka 126. i  članka 127. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12.,  94/13.,152/14. i 7/2017.) te članka 86. Statuta Osnovne škole Bistra, Školski odbor Osnovne škole Bistra, Poljanica Bistranska raspisuje

**N A T J E Č A J**

**za izbor i imenovanje ravnatelja/ice škole**

Ravnatelj/ica osnovne škole mora ispunjavati sljedeće uvjete:

1.)završen studij odgovarajuće vrste za rad na radnom mjestu učitelja ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij.

2.) uvjete propisane člankom 106. Zakona o odgoju i obrazovanju u osnovnoj i srednjoj školi.

3.) najmanje osam (8) godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.

Osim osobe koja je završila neki od studija iz članka 126. stavka 1. podstavka 1. Zakona o odgoju i obrazovanju u osnovnoj i srednjoj školi ravnatelj/ica osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koja ne ispunjava uvjete iz članka 126. stavak 1. podstavak 1. Zakona o odgoju i obrazovanju u osnovnoj i srednjoj školi može biti ravnatelj/ica osnovne škole ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (“Narodne novine” broj 59/90., 26/93., 27/93., 29/94., 7/96., 59/01., 114/01. i 76/05.).

Uz prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* domovnicu
* dokaz o stečenoj stručnoj spremi (diplomu)
* dokaz o položenom stručnom ispitu
* dokaz o stažu osiguranja (potvrda odnosno elektronički zapis iz matične evidencije HZMO-a)
* dokaz o stažu na odgojno - obrazovnim poslovima (potvrda školske ustanove o vrsti poslova i trajanju radnog odnosa)
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem članka 126. stavka 3. Zakona o odgoju i obrazovanju u osnovnoj i srednjoj školi (odluke o imenovanju ili ugovore o radu)
* dokaz da ne postoje zakonske zapreke za zasnivanje radnog odnosa u školskoj ustanovi u smislu čl.106. Zakona o odgoju i obrazovanju u osnovnoj i srednjoj školi, (uvjerenje nadležnog suda ne starije od 30 dana).

Ravnatelj/ica se imenuje na vrijeme od 5 godina.

Na natječaj se ravnopravno prijavljuju osobe oba spola.

Rok za podnošenje prijava kandidata s potrebnom dokumentacijom je osam (8) dana od dana objave natječaja.

Prijave s potrebnom dokumentacijom dostaviti preporučenom poštom na adresu: **Osnovna škola Bistra, Bistranska 30, Poljanica Bistranska, 10298 Donja Bistra** u zatvorenoj omotnici s naznakom **“natječaj za ravnatelja/icu - ne otvarati”**.

Nepotpune i nepravovremene prijave neće se razmatrati.

O rezultatima natječaja kandidati  će biti obaviješteni u roku od 45 dana od isteka roka za podnošenje prijava.

Datum objave: 30.05.2018.